Läinud nädalavahetus pidi olema Saksamaa jalgpallis suur pidupäev, sest pärast ligemale kolmekuist pausi puhuti taas hoog sisse Bundesligale. Reedesed ja laupäevased kohtumised möödusidki riigis rõõmuhõisete tähe all, kuid kaks pühapäevast mängu algasid juba leinaseisakuga. Sest samal hommikul lahkus 75aastasena siitilmast Saksamaa koondise läbi aegade suurim ründaja Gerd Müller.
Legend Mülleri karm teekond tipust põhja
Tegemist oli uudisega, mis mõjus ühtaegu nii šoki kui ka kergendusena. Pärast 2015. aastal diagnoositud dementsust muutus omaaegne staarmängija ajapikku üha vähem kontaktivõimeliseks ning selliseks teateks oldi mingil määral kogu aeg valmis.